Diari Oficial de la Generalitat Valenciana


Sumari del DOGV 9637, del 12-07-2023 (2023/7876)

RESOLUCIÓ de 7 de juliol de 2023, de la Presidència de la Generalitat, per la qual s'adjudiquen dues beques per a la realització d'estudis de postgrau en el Col·legi d'Europa, durant el curs 2023-2024.
---------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9637

Data del DOGV
:   12-07-2023

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2023/7876


Data del document
:   07-07-2023

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 7 de juliol de 2023, de la Presidència de la Generalitat, per la qual s'adjudiquen dues beques per a la realització d'estudis de postgrau en el Col·legi d'Europa, durant el curs 2023-2024. [2023/7876]  
Mitjançant la Resolució de 27 de març de 2023 (DOGV 9569, 05.04.2023), de la Presidència de la Generalitat, es van convocar dues beques per a la realització d'estudis de postgrau en el Col·legi d'Europa.  
  
Consta acreditat que existeix consignació pressupostària suficient en el capítol IV, línia S4046000, programa 78.23.25.529.89, Direcció General de Relacions amb la Unió Europea, en els Pressupostos de la Generalitat per a 2023, a fi d'atendre les obligacions derivades de la present resolució.  
La comissió de valoració es va reunir a fi de realitzar la baremació de les candidatures, conformement amb els requisits i els criteris establits en les bases de la convocatòria, i va fer, així mateix, les oportunes entrevistes a les persones aspirants.  
Una vegada obtinguda la puntuació provisional de les persones aspirants, va ser exposada, durant deu dies, la llista ordenada, segons aquesta puntuació, per a la fase d'al·legacions.  
Així mateix, el Col·legi d'Europa va efectuar la preselecció de les persones aspirants a cursar estudis en aquesta institució, el resultat de la qual va comunicar a la Presidència de la Generalitat.  
Finalitzada la fase d'al·legacions, i a la vista del resultat de la preselecció efectuada pel Col·legi d'Europa, la comissió avaluadora va efectuar la corresponent proposta de concessió de les beques, d'acord amb els termes de les actes esteses a aquest efecte.  
Segons el que es disposa en l'article 10 del Decret 9/2017, de 5 de juny, del president de la Generalitat, pel qual s'estableixen les bases reguladores per a la concessió de beques per a la realització d'estudis de postgrau en el Col·legi d'Europa, resolc:  
  
Primer  
1. Adjudicar les beques convocades per a la realització d'estudis de postgrau en el Col·legi d'Europa, durant el curs 2023-2024, a les següents persones aspirants, les quals, prèvia preselecció pel Col·legi d'Europa, han obtingut la major puntuació, de conformitat amb el barem establit en l'article 9 del Decret 9/2017, de 5 de juny, del president de la Generalitat.  
Pablo Torres Méndez 18,80 punts  
M.ª Desamparados de Zuloaga Soler 17,70 punts  
2. El pagament de l'import de les beques s'efectuarà amb càrrec al programa pressupostari de la Presidència de la Generalitat 07.77.68.014.12, del capítol IV, codi línia S4046000, dels pressupostos per a l'exercici 2023, i per un total de 52.000 (cinquanta-dos mil) euros.  
  
Segon  
Constituir una bossa de reserva, per al cas de renúncia, produïda amb anterioritat a l'inici del curs, composta per les següents persones aspirants, per ordre de puntuació:  
Santiago Alberola Belando 16,20 punts  
Silvia Márquez Thibaut 14,86 punts  
  
Tercer  
L'aspirant Blanca Rollnert Pellicer desisteix del procediment, en haver obtingut una beca en una altra institució.  
  
Quart  
Excloure del present procés de selecció a María Cervantes Fidalgo i a Inés Pavía Martínez, per no complir el requisit d'haver sigut preseleccionades pel Col·legi d'Europa per al programa objecte de les beques.  
  
  
Cinqué  
El període de duració de les beques serà de deu mesos, a comptar des de l'inici del curs en el Col·legi d'Europa.  
  
Sisé  
La publicació d'aquesta resolució produeix els efectes de notificació a les persones interessades, d'acord amb el que es disposa en la legislació bàsica de procediment administratiu comú i s'inserirà la informació corresponent en la seu electrònica o portal institucional de la Generalitat en internet, https://sede.gva.es, així com en la pàgina web de la Presidència de la Generalitat, www.presidencia.gva.es.  
  
Contra aquesta resolució, que posa fi a la via administrativa, es podrà interposar, amb caràcter potestatiu, recurs de reposició davant l'òrgan que ha dictat l'acte, en el termini d'un mes a comptar des de l'endemà de la publicació d'aquesta resolució. Això no obstant, podrà interposar-se directament recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la seua publicació; tot això sense perjudici que s'utilitze qualsevol altra via que es considere oportuna.  
  
València, 7 de juliol de 2023.- La directora general de Relacions amb la Unió Europea i l'Estat (p. d. R 17.02.2022; DOGV 9282 de 21.02.2022): Daria Terradez Salom.